**UČENJE NA DALJAVO GEO 9, 20. 5. 2020 IN 22. 5. 2020**

Lepo pozdravljen pri učenju geografije na daljavo.

1. ***URA: SREDA, 20. 5. 2020***

Danes boš samostojno spoznaval *naravnogeografske značilnosti* *Obsredozemskih pokrajin Slovenije, območja med Tržaškim zalivom, robovi dinarskokraških planot in hrvaško mejo. Delimo jih na flišne in kraške. Prevladuje zmerno sredozemsko podnebje, ki ima nižje temperature in več padavin kot sredozemsko. V zimskih mesecih sta pogosta burja in jugo. Prevladujejo toploljubne listopadne rastline. Sloveniji pripada le manjši del Tržaškega zaliva, ki je najsevernejši del Jadranskega morja.*

**Učni cilji:**

* Znam umestiti Obsredozemske pokrajine v večjo naravno enoto v Evropi.
* Na zemljevidu znam omejiti in razdeliti Obsredozemske pokrajine.
* Znam opisati osnovne naravnogeografske značilnosti teh pokrajin.

**Tvoje delo**:

* V zvezek napiši naslov **OBSREDOZEMSKE POKRAJINE SLOVENIJE**.
* Oglej si posnetek **Obsredozemske pokrajine** na i-rokusu, povezava <https://folio.rokus-klett.si/?credit=GEO9SDZ&pages=132-133>
* Preberi učno snov v SDZ od str. 132 do 134.
* Učni zapis je miselni vzorec.
* Napiši, kako te pokrajine delimo, regije izpiši.
* Izpiši naravnogeografske značilnosti pokrajin: značilnosti površja, kamninsko zgradbo, prst, podnebje (značilni vetrovi), rastlinstvo, reke.
* V SDZ na str. 133 reši nalogo 1. Eno nalogo **izberi** sam (na str. 134, 135).

1. ***URA: PETEK, 22. 5. 2020***

***TRŽAŠKI ZALIV*** *je skrajni severni del Jadranskega morja. Gre za del Sredozemskega morja, ki se zajeda najbolj severno v celinsko Evropo. Je zelo plitek, saj znaša povprečna globina okoli 20 metrov, slanost morja zelo velika med 37 in 38 ‰, temperatura morja se zardi majhne količine vode precej spreminja. Zaliv je zelo občutljiv za onesnaževanje.*

**Učni cilji:**

* Znam opisati posledice nerešenega mejnega vprašanja s sosednjima državama.
* Znam opisati, zakaj je pristanišče v Kopru pomembno in poznam ekološka vprašanja tega območja.
* *Znam povedati, zakaj je Jadransko morje pomembno za podnebje, rastlinstvo, promet, turizem, ribolov, kmetijstvo*.

**Tvoje delo:**

* V zvezek napiši naslov **TRŽAŠKI ZALIV**.
* Preberi besedilo v SDZ na str. 138 do 140.
* Povzetek besedila napiši v zvezek.
* Reši nalogo 1 v SDZ na str. 138 – nema karta.
* V e-učilnici za geografijo si poglej powerpoint o Obsredozemskih pokrajinah.
* Oba zapisa pošlji najkasneje do nedelje, 24. 5. 2020.

Če želiš izvedeti več klikni na: <https://eucbeniki.sio.si/geo9/2652/index1.html>

Ko se bomo vrnili v šolo, bomo preverili vaše znanje učnih vsebin, ki ste se jih samostojno učili. Pa ne v prvem tednu.

Veliko uspeha pri učenju geografije ti želim. Učiteljica Silva